रेप के दौरान एक छात्रा बेहोश हो गई, जिसे आरोपी हॉस्पिटल ले गया। वहां छात्रा ने अपने मामा और भाई को बताया कि स्कूल संचालक कई दिनों से उससे और उसकी सहेली के साथ रेप कर रहा है और उसने ही जहर पिलाया है। पुलिस के मुताबिक हॉस्पिटल में हालत बिगड़ने पर बीकानेर के पीबीएम हॉस्पिटल में भर्ती कराया गया, जहां इलाज के दौरान उसकी मौत हो गई। स्कूल संचालक ने दूसरी छात्रा को फोन करके कहा कि उसे जो गोली दी है वह भी खा ले, वरना उसकी सहेली की मौत का आरोप उसके ऊपर आ जाएगा। इससे दूसरी छात्रा ने भी गोली खा ली, जिससे उसकी भी मौत हो गई। पुलिस ने बताया कि राजेश धाकड़ (35) के खिलाफ एफआईआर दर्ज कर ली गई है। (भाषा)